CELEX: 62021TN0012
Language: et
Date: 2021-01-14 00:00:00
Title: Kohtuasi T-12/21: 14. jaanuaril 2021 esitatud hagi – PJ versus EIT

8.3.2021   
            
            
               ET
            
            
               Euroopa Liidu Teataja
            
            
               C 79/34
            
         
      14. jaanuaril 2021 esitatud hagi – PJ versus EIT
      (Kohtuasi T-12/21)
      (2021/C 79/43)
      Kohtumenetluse keel: prantsuse
      
         Pooled
      
      
         Hageja: PJ (esindaja: advokaat N. de Montigny)
      
         Kostja: Euroopa Innovatsiooni- ja Tehnoloogiainstituut
      
         Nõuded
      
      Hageja palub Üldkohtul:
      
                  —
               
               
                  tühistada 17. detsembri 2020. aasta otsus, millega tegevdirektor keeldus tegemast hagejale erandit keelust teha kaugtööd väljaspool teenistuskoha riiki ja jättis rahuldamata hageja 15. detsembri 2020. aasta taotluse teha kaugtööd oma päritoluriigist;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et rikutud on komisjonile kohaldatavate ja EIT poolt üle võetud suuniste (Guidelines) artiklit 5.1.b ja hageja omandatud õigusi. Veel on hageja väitel rikutud administratsiooni hoolitsemiskohustust. Hageja hinnangul on ka meelevaldselt tõlgendatud mõistet „reisipiirangud“, eiratud on ettenähtavust ja õiguskindlust, rikutud tõlgendusi, mille liikmesriigid on andnud igas liikmesriigis kehtestatud samadele tervishoiumeetmetele. Viimaks väidab hageja, et rikutud on õigust era- ja perekonnaelule, arvesse on jäetud võtmata tema olukorda väljaspool teenistuse tegelikke ja põhjendatud huve, ning tema huve on ebaproportsionaalselt kahjustatud.
               
            
                  2.
               
               
                  Teine väide, mille kohaselt on kehtivad reeglid õigusvastased, kui neid tuleb mõista nii, et need ei võimalda tal teha kaugtööd oma päritoluriigist, kuna nii rikutakse võrdse kohtlemise põhimõtet, õigust era- ja perekonnaelule, tööheaolu, õiguskindluse ja ettenähtavuse põhimõtteid. Hageja viitab ka vääramatu jõu esinemisele ja Euroopa Liidu põhiõiguste harta artikli 52 rikkumisele, kuna tema õiguste piiramine on õigusvastane ja ebaproportsionaalne.